ในปี 2014 บริษัท เซ็นทรัลพัฒนา จำกัด (มหาชน) มีแผนที่จะขับเคลื่อนธุรกิจค้าปลีกในไทยและ ASEAN อย่างไร
ในปี 2014 บริษัท เซ็นทรัลพัฒนา จำกัด (มหาชน) หรือ ซีพีเอ็น (CPN) ได้ประกาศวิสัยทัศน์ขับเคลื่อนเศรษฐกิจประเทศ นำประเทศไทยสู่จุดหมายการเป็น ASEAN Regional Shopping Hub ในฐานะแหล่งรวมสุดยอดประสบการณ์ไลฟ์สไตล์ช้อปปิ้งที่ดีที่สุดของอาเซียน ด้วยการนำความเชี่ยวชาญทางธุรกิจค้าปลีกของซีพีเอ็น นวัตกรรมและความเข้าใจในความต้องการของผู้บริโภค รวมถึงเครือข่ายพันธมิตรที่แข็งแกร่ง มาร่วมพัฒนาประเทศให้เติบโตอย่างก้าวกระโดด ด้วย 8 โปรเจคสุดยอดแลนด์มาร์ค ช้อปปิ้ง เดสติเนชั่น ที่ดีที่สุดที่จะทำหน้าที่เป็น ช้อปปิ้ง ฮับ แห่งใหม่ของประเทศ มูลค่ารวมกว่า 53,000 ล้านบาท

8 โปรเจคสุดยอดแลนด์มาร์ค ช้อปปิ้ง เดสติเนชั่น ได้แก่ ศูนย์การค้าเซ็นทรัลเวสท์เกต เซ็นทรัลพลาซา ระยอง  เซ็นทรัลเฟสติวัล อีสท์ วิลล์  เซ็นทรัลพลาซา นครศรีธรรมราช เซ็นทรัลพลาซา นครราชสีมา เซ็นทรัล ภูเก็ต, และการพลิกโฉมใหม่ของศูนย์การค้าเซ็นทรัลพลาซา ปิ่นเกล้า และเซ็นทรัลพลาซา บางนา ซึ่งจสร้างความแตกต่างและเพิ่มมูลค่าให้ประเทศไทยโดดเด่นที่สุดในสมรภูมิค้าปลีกระดับภูมิภาค 

โครงการทั้งหมดนี้จะย้ำความยิ่งใหญ่ของซีพีเอ็นในฐานผู้นำตลาดศูนย์การค้า โดยซีพีเอ็นจะมีศูนย์การค้าครอบคลุมมากที่สุดในทุกจุดยุทธศาสตร์สำคัญของประเทศรวม 31 แห่ง มีพื้นที่รวมกว่า 7 ล้านตารางเมตร สร้างความแตกต่างและเพิ่มมูลค่าให้ประเทศไทยโดดเด่นที่สุดในภูมิภาคด้านการค้าปลีก ต่อยอดสร้างความเติบโตอย่างต่อเนื่อง ทั้งในแง่การนำพาเศรษฐกิจ สร้างการเติบโตให้ GDP ของประเทศ สร้างความเจริญให้ชุมชน สร้างงาน สร้างอาชีพ สร้างมูลค่าเพิ่มในแง่การลงทุนต่อเนื่อง